2. Työehtosopimuksiin kohdistuvat haasteet EU:ssa (
- Ennen äänestystä:
Jacek Protasiewicz
PPE-DE-ryhmän puolesta. - (PL) Arvoisa puhemies, haluan ilmoittaa, että keskusteltuamme asiasta eilen PPE-DE-ryhmän kokouksessa, ryhmä peruuttaa kolme tarkistusta: kohtaa 9 koskevan tarkistuksen 6, kohtaa 15 koskevan tarkistuksen 8 ja kohtaa 24 koskevan tarkistuksen 10. Minulla on ilo ilmoittaa PPE-DE-ryhmän puolesta, että nämä kolme tarkistusta peruutetaan.
- Äänestyksen jälkeen:
Emilio Menéndez del Valle
(ES) Arvoisa puhemies, kaikella kunnioituksella, minun on esitettävä seuraava huomautus.
YK:n korkean edustajan esiteltyä Alliance of Civilisations -hanketta hyvin asianmukaisesti ja selkeästi päätitte asian käsittelyn sanoihin - ehkäpä teillä on ne käsillänne - jotka kuuluvat suurin piirtein seuraavasti:
"No niin, tämän Alliance of Civilisations -hankkeen esittelyn jälkeen palataanpa takaisin maan pinnalle".
Arvoisa puhemies, olen pahoillani, mutta huomautuksenne ei ollut parlamentin käytänteiden mukainen ja se oli asiaton tullessaan puhemieheltä.
Puhemies
(ES) Tokihan te olette selvillä siitä, että yksi puhemiehen oikeuksista - varapuhemieskolleganikin tekevät tätä usein - on esittää harmittomia huomautuksia tapahtumista parlamentissa. Tällaiset huomautukset on ymmärrettävä yhteydessä niiden sisältöön ja tarkoitukseen.
Voin vakuuttaa teille, hyvä parlamentin jäsen, että tarkoitukseni oli ehdottomasti myönteinen.
Jos kuitenkin teidän tai jonkun toisen jäsenen mielestä tästä viattomasta ja hyvää tarkoittavasta huomautuksesta oli jonkinlaista haittaa, katsokaa se perutuksi.
